
Ad  Lectorem  benevolum. 


v^um  lex  academica,  sapienter  a  praecessori¬ 
bus  nostris  lata,  unicuique,  qui  Doctoris  Medicinae 
gradum  assequi  cupit,  praecipiat,  ut  objectum  aliquod 
ex  ampla  scientiarum  medicarum  sphaera  pro  lubitu 
seligendum ,  elaborandum ,  typisque  mandandum  pu¬ 
blice  vulget,  fini  igitur  huic  satisfacturus,  non  minus 
vitae  humanae  iniquum  ac  foedum  venustatis  perve¬ 
stigandum  selegi  hostem;  nempe:  prophylaxim  et  cu¬ 
ram  radicalem  strumae.  Qui,  quod  endemice  in  plu¬ 
ribus  orbis  nostri  locis,  ne  dulci  mea  quidem  patria 
exemta,  diffusus,  non  modo  vitae  amoenitatem  sere¬ 
nitatemque  deleteriis  densisque  interturbet  nebulis, 
verum  ipse  quoque  existentiae  hominum  nefaria  sua 
indole  lethales  struere  insidias  non  deficiat ;  nostram 
omnino  sibi  meretur  adtentionem. 


VI 


Oaeterum  paulum  arctos  modo ,  qui  in  limine 
praxeos  medicae  premere  solent,  experientiae  limi¬ 
tes  ,  tenues  item  meas  vires  respiciendo ,  nec  non 
caeterarum  difficultatum,  quibus  ipse  forsan,  ut  col¬ 
lega,  premebaris,  probe  memor,  congruum  his  quaeso 
ferre  velis,  lector  benevole!  judicium.  Sique  saniora 
quaedam  noveris,  iis  me  benigne  informare  non  ne- 
gligas,  ardenti  hujus  teneor  desiderio,  teque  exoro  5 
si  non,  haec  te,  ubi  volueris,  una  mecum  juvabunt. 
Vale  et  fave. 


Auctor . 


s 


Pr  o  p  liy  lax  i  s. 


Strumae  praevertendo  plurimum  contribuit:  matura  in- 
fantum  ex  plagis  strumam  foventibus  ad  sicca  et  al- 
tiora  loca  translatio,  eorum  in  his  per  nutrices  e  salu¬ 
bri  regione  desumtas  lactatio,  atque  postea  ad  puberta¬ 
tis  annos  in  illis  commoratio*  Permutatione  regionis  ab 
aegri  circumstantiis  non  conciliata,  eo  incumbendum 
erit ,  ut  conclavia  in  ejusmodi  fatalibus  locis  obvia  homi¬ 
numque  habitationi  destinata  quam  siccissima  conser¬ 
ventur,  e  quibus  superioribus  efformata  contignationibus 
prae  aliis  incolere  praestat.  Aquae  malae  notae  angue 
et  peste  magis  insuper  vitandae.  In  harum  vicem  vi¬ 
num  et  cerevisia  largius  quidquam  hausta  plus  pro¬ 
sunt,  quam  obsunt.  Commendantur,  et  omnino  salutares 
exserunt  vires,  aquae  artis  ope  acido  carbonico  satura¬ 
tae,  quae  vilibus  expensis  ac  vario,- juxta  Berg- 
mann  parari  queunt  modo. 

Quaelibet  dein  inimica  potentia  evolutionem  stru¬ 
mae  expediens  studiose,  curatius  adhuc  lymphatico  ha¬ 
bitu  praeditis  non  modo  in  regione  strumis  amica  5  ve¬ 
rum  citra  eas  quoque  cavenda  erit.  Quem  in  finem  ab 
omni  violenti  musculorum  colli  adstrictione,  cantu,  cla¬ 
more,  flatu  etc.  intensis ,  gestatione  onerum  in  capitis 
vertice  producenda  solaque  generandae  strumae  pari 
semet  continendum. 


*)  Ber  gmanrfs  kleine  phys.  ehem.  Werke,  i.  Bd. ,  2, 
Abth.  8.  325. 

Femina  parturiens  hortanda,  ut  mentum  collo  ad- 
primere,  nec  caput  valde  reclinare,  neque  ejulare  ve¬ 
lit.  Collum  a  repentino  refrigerio  calorem  fovente  col¬ 
lari  praesertim  in  puellis  majoris  horum  dispositionis 
causa  praemunire  convenit. 

Cura  radicalis. 

Strumaticis  omnium  primo  consultum  erit,  si  eo¬ 
rum  adjuncta  mdulserint,  e  regione  sua  in  aliam  puram 
emigrare.  Quo  per  sortem  aegri  seu  concesso,  seu  pro¬ 
hibito  diversis  deleterium  hoc  vitae  aberrantis  produc¬ 
tum  abigere  conamur  armis. 

Plebs,  hinc  inde  cursitantes  circumforanei,  agyrtae 
(Hausierer,Marktschreicr,  Landstreicher,  Quacksalber), 
et  vetulae  unguentariae  (Schmierweiber)  variis  pro¬ 
miscue  sicuti  contra  alios  morbos ,  ita  adversus  stru¬ 
mam  specificis,  minime  tamen  hoc  nomine  dignis,  utun¬ 
tur  remediis.  Nec  quaerunt,  cujus  haec,  vel  illi  sint 
indolis,  seu  rectius  nullam  illorum,  aut  horum  suam  ob 
crassam  in  rebus  medicis  ignorantiam  habere  valent  ra¬ 
tionem.  Sunt  autem  communissime  hi  circumforanei  ho¬ 
mines,  qui  sui  optatum  non  ferentis  fructum  opifici 
pertaesi,  aut  adverso  ad  incitas  redacti  fato,  vel  ob 
perpetrata  facinora  a  bonorum  consortio  exulare  coacti, 
sive  alio  occupari  negotio  nolentes,  unguentis  emplas¬ 
trisque  ad  suum  saepissime  arbitrium  ex  quibuscunque 
obviis  materiis  conficiendis ,  vel  oleis  diversis  imprae¬ 
gnandis  substantiis  semet  adplicant,  vel  quod  non  raro 
fit,  eorum  compositionem  ex  operibus  medicis,  aut  ex 
ephemeridibus  ea  dilaudantibus  excerpsere.  Nonnulli 
vero  quaedam  emplastra  unguentaque,  quondam  a  me¬ 
dico,  cui  serviebant,  aut  in  nosocomio  praeparare,  iis¬ 
que  lacinias  inungere  condidicere.  Alii  demum  a  cir¬ 
cumforaneis  vetulisque  jam  fama  potentibus  suam  ad¬ 
mirandam  hauserant  artem.  In  eo  tamen  omnes  conve- 

niunt,  quod  unusquisque  eorum  suo,  tamquam  univer¬ 
sali,  remedio  omnes  omnium  morborum  adoriatur  modi¬ 
ficationes,  homines  audacter  deludat ,  vel,  quod  non  ra¬ 
ro,  perimat,  myriadibusque  mendaciorum  imperitam  ad 
admirationem  usque  exerceat  gentem. 

Acciditque,  quamvis  rarissime,  ut  coeco  quodam 
casu  prava  corporis  adfectio,  dum  sub  ejusmodi  laudato 
vetularum  tractamine  variis  indiscriminatim  oppugnatur 
remediis,  coerceatur,  imo  interdum  aboleatur 5  quippe: 
si  talia  coeco  ictu,  veluti  jactu  aleae,  adplicentur  reme¬ 
dia,  quibuscum  demolienda,  cui  opponuntur,  morbi  spe¬ 
cies  talem  fovet  relationem,  ut  haec  vi  suae  indolis  iis 
cedere  adigatur,  et  illa  tenore  suae  efficaciae  hanc  pro¬ 
pulsare  valeant,  vel  si  quaecunque  demum  adjuncta,  aut 
valida  organismi  reagendi  potestas,  visque  medicatrix 
sua  morbjo  sufferendo  adstiterint  efficientia. 

Quo  obtingente  mox  similes  vagabundi  perinde 
ac  oberrantes  vetulae,  suas,  fortuito  e  votis  succedentes, 
curas  amplis  late  spargere  buccis  non  intermittunt,  aliis 
quoque  ignorantibus  in  hoc  opere  adjuti,  ceu  tympa¬ 
notribae  ad  licitandas  suas ,  quas  praeconiis  diffamant 
et  astra  usque  extollunt,  merces  homines  congregant. 
Quid  autem  vulgo  nunc  ab  his  circumforaneis,  et  iis,  qui 
coecam  illorum  fortuna  quadam  evasere  curam,  venui 
praebetur?  Vastus  foret  hic  libellus,  si  cuncta  ea  com¬ 
plecteretur,  quibus  ad  sidera  eriguntur  capilli,  que  is  nec 
ullus  hic  est  locus.  Quod  communissime  meas  percel- 
luit  aures  sequens  fuit  singularis  conclusio :  iste  aeger 
curabatur  per  illum  (vel  illam)  et  felicissime  conva¬ 
luit,  ergo  hunc  aegrum  vir  ille  egregius  (vel  vetula 
prudens)  sanavit.  Pridie  iterum  illam  aegrotam  e  gra¬ 
vissimo  salvavit  morbo.  En  excellentem  magistrum  (vel 
dextram  vetulam)!  ego  ubi  aegrotare  cogor,  neminem 
ni  celebrem  hunc  virum  (vel  celebratam  anum)  advoco, 
quem  (vel  quam)  vobis  quoque  commendo.  Hoc  vero 
sequenti  roboratur  syllogismo :  omnis ,  qui  sub  tracta- 


mine  quocunque  medicante  eonvalescit,  restitutam  sibi 
pristinam  sanitatem  illi,  a  quo  curabatur,  debet  (hoc  in¬ 
dubium  omnino  erit,  si  rationalis  fuerit,  ut  qui  suarum 
novit  actionum  rationes,  et  artis  medicae  peritus  est, 
medens)  $  sed  hic  aeger  sub  cura  N.  suam  recupera¬ 
vit  valetudinem,  ut  eam  ergo  N.  in  acceptis  referat, 
oportet.  Igitur  N.  vir  egregius,  (vel  vetula  dilaudata), 
artifex  et  magister  versatus,  dexterque,  atque  scientia 
fundata  illustris  est.  Et  profecto,  non  versatum  tantum, 
imo  versutissimum  in  arte :  coecam  suam  inscitiam  scien¬ 
tiae  artisque  ad  instar  summa  cum  protervitate  vendi¬ 
tandi,  illum  esse  candide  fatemur.  Minime  tamen  ejus¬ 
modi  magistrum,  huj usque  artem  laudibus  efferre,  eique 
adplaudere  possumus,  quibus  frigidus  et  obtusus  non 
satis  est  animus  conticendo  ad  illud  vulgare :  „inun- 
dus  vult  deludi  \  dignus  ergo,  ut  deludatur. a  . 

Non  sine  compassione  eos  quoque  conspicimus, 
qui,  dum  passionem,  qua  exercentur,  protractam  non¬ 
nisi,  ad  sui  profligationem,  expetentem  curam  rationa¬ 
lem,  non  extemplo  advocatus  amoveat  medicus,  cujusvis 
obviae  vetulae,  misso  medico,  coeco  suam  committunt 
tentamini  vitam.  Quo  tunc  saepe  id  insuper  contingit, 
ut  medicamentorum,  a  medico  adhuc  porrectorum  salu¬ 
tifera  serius  emergens  virtus,  vetulae  adcurrenti  attri¬ 
buatur. 

Ita  non  una  vice  experiri  licet,  aegrotos  illico  suam 
vetulae  conciliare  fidem,  quamprimum  suum,  a  quocun¬ 
que  rationali  medico  morbum,  poscente  sic  hujus  condi¬ 
tione,  lenibus  solum  observent  offendi  armis.  Licet  ille 
probe  secuin  reputans,  ne  quippe :  multum  agendo  plus 
obsit,  quam  prosit,  nil  ac,  quod  rationi  conforme  est, 
exequatur. 

Videamus  vero  nunc,  qualia  prius  prolatis  sub  ad¬ 
junctis  lecto  aegri  advolans  vetula,  vel  alter  quilibet 
circumforaneus  perficit  miranda. 

Ut  brevibus  rem  expediamus  ,  illa  nullam  ,  seu 
pharmacorum,  seu  morborum  noscendo  indolem  5  proin 
nec  ab  ullis  pertimescens  iniquis  resultatis,  neque,  utrum 
post  perniciosum  ejus  tractamen  priore  fors  artrociora 
postmodum  in  organismo  aegri  erupuerint  mala,  vel  non 
(quoniam  pharmaca,  ut  notum,  non  suo  loco,  tempore, 
non  item  sua  forma,  dosique  recta  adhibita  in  potentiam 
omnium  vertuntur  morbificam)  in  computum  trahendo, 
temerarie  et  promiscue  sine  lege,  sine  ratione  diversa, 
sed  frequentissime  incongrua  morbo  obvertit.  Sique  for¬ 
tuito  quodam  jactu  sub  tumultuaria  sua  cura  morbus  dis¬ 
paruerit  (quoniam  forsitan  vis  naturae  medicatrix,  ut 
supra  jam  monuimus,  interim  imperium  tam  super  morbo, 
quam  vetulae  erroribus  lucrata  est,  aut  reipsa  congruum 
quoddam  casu  fortuito  vetula  adplicuit  remedium,  sive 
tandem  fato  quo,  et  non  a  rationalitate  vetulae  adcommo- 
datae  ac  modificatae,  quaecunque  demum ,  ad  sufferen¬ 
dum  morbum  confluxere  circumstantiae)  5  mox,  fama 
ejus  quaquaversus  volante,  splendido  centenoruih  igno¬ 
rantium  vetularumque  pleno  ore  adornato  potitur  trium¬ 
pho.  Arti  e  contra  medicae  non  exigua  adpellitur  procella, 
grandeque  ei  indicitur  bellum. 

Non  pauciores  sunt,  qui  vetularum  clam  utentes 
consilio  non  secus  ac  veneno  optima  inficiunt  contur- 
bantque  medici  consilia.  Magna  pars  aegrorum  non 
omnia,  aut  imperfecte  exequentes  medici  monita',  ipsi 
maximum  curae  ponunt  obicem. 

Ipsos  quoque  aegri  adsistentes  domesticos  non 
omnes  promto  prolixoque  instructos  animo  5  quin  imo 
interdum  suo ,  quod  erga  morbum,  aut  ipsum  aegrum 
fovent,  odio,  vel  sua  negligentia  aut  ignavia,  sive  sua 
levitate  animi,  medici  pervertere  curam,  quotidiana  evin¬ 
cit  experientia.  Atque  rebus  licet  sic  constitutis  ,  me¬ 
dico,  utut  innocenti,  portanda  persaepe  venit  culpa. 

Potestne ,  quaeso  tandem  ,  non  in  tota  artis  aut 
scientiae  sphaera  versatus,  super  omni  horum  ramo,  de 

cunctis  partibus  quolibet  eorum  objecto  aequum  ferre 
judicium  ?  Quis  alterutrum  hoc,  vel  illud  in  certa  arte 
rectum  aut  obliquum,  dextrum  vel  sinistrum,  justum  aut 
injustum,  turpe  sive  pulchrum,  utile  vel  inutile  exacte 
discernet,  determinabitque,  ni  qui  omnia,  quae  ad  hoc, 
ut  illud  idem  in  eadem  arte  et  scientia  rectum  vel  in¬ 
justum  sit  requiruntur,  noverit  momenta?  Quidni  autem 
pictoriam  aut  musices  adamussim  dijudicabit,  praeter¬ 
quam,  qui  easdem  proprias  sibi  reddiderit?  Neminem 
itaque  sicuti  de  artis  medicae  utilitate,  valore,  meritis, 
erroribus,  beneficiisque  $  ita  de  medici  scientia,  dexteri¬ 
tate,  erroribus,  meritisque,  ni  totum  medicae  artis  am¬ 
bitum,  hujusque  in  societatem  humanam  influxus  notos 
habuerit,  condigne  semper  disceptare  posse,  quisque  fa¬ 
cile  comprehendet. 

Quae  nunc  revolvebam,  ad  dissertationis  meae  the¬ 
ma  stricte  et  absolute  quidem  non  pertinere,  bene  per¬ 
suadeor  $  nihilominus  tamen  nullatenus  continere  pote¬ 
ram,  ut  ea  huc  non  includerem.  Cum  erroneae,  quemad¬ 
modum  circa  quasvis  alias  artes  et  scientias ,  ita  de  me¬ 
dica  quoque,  proinde,  et  de  cura  strumae  opiniones,  non 
satis  oppugnari  refrenarique  valeant,  ne  in  labyrintho 
vagari  sinant  mortales. 

Quemadmodum  specifica  remedia,  ut  talia,  quae 
sub  quacunque  unius  ejusdemque  morbi  imagine  seu 
modificatione,  semper  et  ubique  cum  emolumento  usuari 
possent,  non  existere  $  sic  nulla,  quorum  unumquodque 
omni  sub  constitutione  strumae  utiliter  adhiberi  vale¬ 
ret,  reperiri  antistrumosa,  nemo  rerum  medicarum  gna¬ 
rus  inficiabitur. 

Sed  jam  nunc  salutari  sua  virtute  strumam  com¬ 
muniter  jugulantia  brevi  nobis  perstringenda  veniunt 
remedia.  Et  quidem: 

Remedia  usui  interno  inservientia. 

1.  In  struma  lymphatica  summe  necessaria  indi¬ 
catio  ac  desiderium  nobis  sunt :  processum  vegetatio¬ 
nis  in  glandula  thyreoidea  eum  ad  modum  invertere,  ut 
formatio  substantiae  luxuriantis  minuatur,  formatae  re¬ 
solutio  ,  resolutae  vero  resorptio  exaltentur.  Et  pro¬ 
fecto  strumae  lymphaticae  vulgo  obmota  remedia  tali  5 
licet  votis  non  plene  adaequato ,  non  deesse  effectu 
plus,  quam  certum  est.  Ut  adeo  admodum  praepostere 
quis  concluderet,  curam  strumae  lymphaticae  non  aliam, 
ac  mere  esse  empiricam.  Siquidem  multiplici  comper¬ 
tum  habeamus  experientia,  medicamina  illa  dosi  conve¬ 
niente  adhibita  resolventem,  emaciatione,  flacciditate, 
variis  item  passivis  profluviis  prodeuntem,  omni  orga¬ 
nicae  imprimere  compagi  virtutem. 

Remediis  mox  memorandis  praemissa  aquarum 
mineralium  tum  potus,  tum  balnei  forma  adplicatio  cu¬ 
ram  solent  adjuvare.  Quarum  pure  salinas  plethoricis, 
temperamento  sanguineo,  et  irritabilitate  evagante  prae-> 
ditis ,  quae  vero  etiam  sulfur  vel  gas  acidum  carboni- 
cum,  sive  gas  acidum  hydro thionicum  sibi  junctum  ha¬ 
bent  individuis  phlegmaticis  commendamus.  Quidam 
strumosos  pro  usu  remediorum  infra  sequentium  etiam 
purgantibus  praeparant.  Et  sane,  etenim  primas  eorum 
vias  depurando,  harumque  activitatem  excitando  atrii 
simul,  quo  reliquo  inferantur  organismo,  receptivitatem 
intendunt,  quo  facto  recte  efficiunt,  ut  remedia  postmo^ 
dum  propinanda  melius  votis  respondentem  proferre 
valeant  effectum. 

Atque  jam  diversi  diversa,  quies  communiter  va¬ 
lida  hanc  strumae  conformationem  laedendi  est  vis,  lau¬ 
dant  pharmaca.  Quorum  Jodina,  et  hac  scatentia  merito 
primum  occupant  locum.  Ut  quorum  proficua  virtus  in 
hac  strumae  specie  iteratis  confirmata  est  vicibus,  quae¬ 
que  specifici  pene  exeruere  actionem.  Ex  his  vero  cae- 

teris  palmam  praeripit :  Carbo  Spongiae  marinae ,  — 
Spongia  marina  usta ,  —  seu  tosta.  Ast  ni  per  heb¬ 
domadas,  imo,  quod  interdum  necessum,  per  menses 
usus  ejus  protrahatur,  desideratum  non  adducit  effectum. 

Porrigitur  forma  pulveris  ad  scrupulum  unum  bis 
de  die  addito  pulvere  cort.  Cinnamomi,  vel  nucis  mo- 
schatae,  aut  in  hujus  vicem  elaeosacharo.  Adduci  po¬ 
test  etiam  sulfas  Kali,  Digitalis  purpurea,  aut  Cicuta, 
vel  ad  acuendam  ejus  virtutem  Calomelanos  granum  se¬ 
niis  usque  unum. 

Rust  imprimis  sequentem  laudat  combinationem  : 

Rp.  Foliorum  Dig.  purp,  grana  4 — 6. 

Spongiae  mar.  ustae  Unc.  semis. 

Elaeosacchari  Foeniculi  Drach.  duas. 

M.  f.  pulv.  div.  in  part.  12.  aequ.  D.  S. 

•  ' 

Tdfflich  2 — 3  Pulver  %u  nehmen. 

Etiamsi  efficax ,  attamen  vix  non  semper  vomi¬ 
tum,  gastralgiam ,  diarrhoeam,  ventriculi  debilitatem 
gignendo  non  iinmolesta  est  forma  pulveris.  Cur  a  non- 
n  ullis  fonna  Trochiscorum  e  Spongia  marina  usta, 
meile  et  pulvere  Cinnamomi  constans  praefertur.  De 
qua  illis  ter  de  die  magnitudinem  nucis  avellanae  aequan¬ 
tem  portionem  exhibere  solenne  est. 

F  r  a  n  k  individuis  labe  pulmonum  laborantibus 
sequens  valdopere  commendat  Spongiae  marinae  lixivium: 

Rp •  Spongiae  mar.  in  frusta  scissae. 

Lapillorum  in  ea  repertorum  aa  Unc.  quatuor. 

Pilar.  marin.  Unciam. 

Combure  in  vas.  figul.  in  cine.  m.  Postea 

Rp.  Hujus  cineris  Unciam. 

Coque  in  aquae  font.  libr.  duabus  ad  reman. 

libr.  unius.  Colat,  adde  ; 

Syr.  cort.  Aurant.  Unciam. 

M.  D.  S.  Ztwei  bis  dreimal  taglicli  2  Essloffel  roll  %u  nehmen. 

Hausleitner  simile  lixivium  eo  ex  respectu 
maxime  suadet,  quod  praeter  non  exiguam  suam  effica- 

ciam  gustum  non  offendat,  atque  sine  pedissequis  ab 
aegris  ingeri  possit  incommodis. 

Rp .  Spong.  mar. 

Tart.  crudi  aa  Unc.  quatuor. 

Alum,  crudi. 

Lapill.  Spongiae. 

Corii  rustici  ( Juchten )  aa  Unc.  duas. 

M.  calcin.  in  vase  fiet,  bene  clauso,  ut  fiat  pulv. 
niger.  Sign.  pulv.  strum.  Postea 

Rp»  Pulv.  strumalis  Drachmas  sex 
coque  in  suff.  qu.  aquae  font.  Colat, 
unciarum  novem  adde: 

Aquae  Cinnam,  simpl, 

Syr.  flaved.  Aurant.  aa  Unc.  seniis. 

M.  D.S.  FriXh  undAbends  einen  Essldffelvoll%u  nehmen. 

Prout  efficax ,  ita  gratum  quoque  sequens  a  H  u- 
feland  usuatum  porrigi  meretur  lixivium: 

Rp.  Spong.  Mar.  tostae  (non  ustae)  Unciam, 
ebuli:  in  una  libra  aquae  font.  stent  in  dig. 
per  12  horas.  Colat.  Unc.  sex  adde 

Aquae  Cinnam  simpl. 

Syr.  cort.  Aurant.  aa  Unciam. 

M.  D .  S.  Alie  dritte  Stunde  1  Essloffel  voll  %u  nehmen. 

In  locum  aquae  Cinnamomi  adfundi  potest  aqua 
Menthae  piperitae  vel  crispae ,  vel  Foeniculi,  aut  Na- 
phae.  Eadem  ratione  loco  syrupi  cort.  Aurantiorum  recte 
admiscetur :  syrupus  florum  Aurantiorum,  vel  Menthae, 
vel  Foeniculi. 

Ubi  sub  usu  hujus  remedii  anorexia,  vomitus,  di- 
spnoea,  et  anxietas  exsurrexerint  5  extemplo  manus  ab 
ejus  retrahimus  usu.  Ni  hoc  fiat,  facile  Haemoptysis, 
emesisque  effrenis,  vel  Phthisis,  aut  marasmus,  ut  to¬ 
tidem  facti  erroris  consectaria  praecipiti  caput  extol¬ 
lunt  gressu. 

Alterum ,  quo  hunc  formositati  aeque ,  ac  vitae 
perniciosum  impetimus  hostem,  et  quem  non  parum  fe¬ 
rit,  artis  medentis  praesidium  Jodina  est.  Quae  tamen, 

utut  a  Co indet  et  Formey  amplis  efferatur  encomiis, 
prius  benigna  sua  efficientia  non  praecellit  remedium. 
Ut  quae  in  universi  organismi  processu  reproductionis, 
nec  non  animali  non  modo  notabiliores,  verum  et  justo 
ocius,  quam  Spongia  marina  inducit  laesiones,  quaeque 
sub  forma  gastritidis,  gastro-enteralgiae,  dyspepsiae, 
tussis  siccae,  motuum  febrilium,  tremorum,  emaciatio- 
nis,  postremo  vero  virium  ad  imum  redactarum  pro¬ 
germinant.  Deinde  aliud  est,  quod  usui  suo  copulatur, 
incommodum,  quippe:  non  aliter,  quam  manu  summe 
provida,  atque  sub  certis  dumtaxat  corporis  relationibus 
illam  adhibere  valemus.  Ut  adeo  nemo  sit,  qui  illam 
statu  gastrico  subversante ,  habitui  phthisico ,  in  hae- 
morrhagias  proclivibus,  macilentis,  aut  gravidis,  quin 
grandes  vitae  temeritatis  suae  imprimat  iniquitates,  por¬ 
rigere  auserit.  Demum  non  alteri  melius,  ac  pastosae 
seu  lymphaticae,  et  robustae  corporis  constitutioni,  item 
posteaquam  Spongia  marina  incassum  dispensabatur, 
conducit  Jodina. 

Pi  •aescribitur  forma  Tincturae ,  seu  solutionis  spi- 
rituosae  quadraginta  octo  illius  in  Uncia  spiritus  vini 
rectificati  solvendo  grana.  Ex  hac  solutione  exhibemus 
ter  per  diem  guttas  10  (primo  nempe  summo  mane  sto¬ 
macho  jejuno,  dein  hora  decima  matutina,  ultimo  ad 
vesperam)  singula  vice  aquae  saccharatae  poculo  dimi¬ 
dio  admixtas.  Post  octo  dies  augetur  numerus  guttarum 
ad  15  ?  praeterlapsis  abhinc  itidem  octo  diebus  ad  20> 
quae  dosis  postea  retinetur. 

Quam  primum  vero  quaedam  turbae  in  organismo, 
saturatum  jam  Jodina  corpus  annunciantes,  semet  insi¬ 
nuaverint,  quantocius  usum  ejus  suspendimus.  Quo 
executo  lacte,  Valeriana,  Opio  aliisque  antispasmodicis 
interne  propinandis  succurrere,  neque  tepida  negligere 
convenit  balnea.  Affinitatis  tandem,  quae  scrophulas  et 
strumam  inter  viget,  ratione  habita,  varia  a  variis  me¬ 
dicis,  ut  struma  lymphatica  eradicaretur,  tentata  sunt 

antiscrophulosa.  Ut  fuerint ,  qui  muriate  Barytae,  mu- 
riate  calcareae,  alii,  qui  antimonialibus ,  multi  martiali- 
bus  eam  impugnarent.  Fodere  caeteris  praeponit  Kali 
sulfuratum  (Hepar  lixivae),  cujus  grana  30  in  2  libris 
aquae  soluta  duobus  vel  tribus  poculis  per  diem  absu¬ 
menda  exhibuit.  Ab  aliquibus  potus  aquae  marinae,  cum 
balneis  maritimis ,  pluraque  alia  usitata ,  et  multiplici 
elata  fuere  laude  5  quodvis  tamen  eorum  in  sananda  a 
nobis  hic  pervestigata  prava  vitae  adfectione  inferiorem 
remediis  judicis  tenere  potentiae  gradum  plures  eximiae 
ostendunt  observationes. 

Vratislaviensis  Doctor  J.  G.  Kolley  ex  multis 
experimentis  rite  institutis  sequentia  conclusit: 

1.  Jodina  sub  forma  tincturae  (ad  normam  Doct. 
Co  indet)  porrecta,  systemati  nervoso  minime  amica 
videtur,  nam  guttae  3 — 4  plura  in  individuis  sensilio¬ 
ribus  provocant  symptomata  inamoena,  in  spasmos  ni¬ 
tentia  validos.  Talia  utriusque  sexus  individua,  mox 
mobilitatem  morbosam  et  agilitatem  musculorum  per¬ 
sentiunt,  ut  extremitates  praeter  voluntatem  haud  quieti 
committi  possint,  sequuntur  delassatio  et  sensus  ponde¬ 
ris  in  artubus,  serius  gravitas  capitis,  cephalaea  dira, 
dejectio  animi,  spasmi,  livor  faciei,  fletus  et  anxietas 
pectoris,  simul  peculiaris  hujus  remedii  aversatio. 

2.  Qui  congestionibus  ad  caput  aliasque  corporis 
partes  nobiliores  obnoxii  sunt,  sicut  et  homines  consti¬ 
tutionis  atrabiliariae ,  Jodinam  male  ferunt,  quare  nisi 
derivantia  continuo  simul  adhibeantur  fortiora,  conge¬ 
stiones  auget ,  caput  graviter  adficit,  tantam  provocare 
valet  cephalaeam,  ut  aegri  jactitentur  furibundi. 

3.  Quibus  organa  laborant  digestricia,  quibus  di¬ 
spositio  ad  cardialgiam  et  colicam,  usus  hujus  remedii 
maxima  cum  cautela  commendandus  est,  ne  dyspepsia 
perfecta  doloresque  veheineutissimi  coronam  imponant 
curae.  t 

4.  Vetatur  ex  integro  usus  Jodinae  in  febribus  et 
inflammationibus  cujuscunque  indolis ,  quemadmodum 
etiam 

5.  in  vitiis  organorum  respirantium,  porro 

6.  in  proclivitate  ad  diarrhoeam,  nec  non 

7.  in  vitiis  organicis  ventriculi,  hepatis,  omnium- 
que  organorum  internorum,  ad  suppurationem  aut  exul¬ 
cerationem  propensorum. 

In  hominibus,  qui  consuetim  cibis  vescuntur  copio- 
sip  multumque  nutrientibus,  potulentisque  assueti  sunt 
spirituosis ,  statum  Jodina  facile  inducit  febrilem  et 
haemorrhagias.  Contra  strumam  si  Jodinam  optato  cum 
eventu  adhibere  velis,  certus  esto 

1.  Quod  tumor  ipsum  respiciat  parenchyma  glan¬ 
dulae  thyreoideae. 

2.  Quod  desint  destructiones  qualescumque ,  scir- 
rhosae ,  carcinomatosae ,  concrementa  lapidea,  ossea, 
cartilaginosa. 

3.  Quod  struma  non  sit  admodum  inveterata,  nec 
ingens. 

4.  Quod  absint  in  individuo  humorum  dyscrasiae, 
cachexiae,  febris  hectica,  status  pituitosus,  phthisis  etc. 

5.  Quod  tumor  nulla  ostendat  vitiationis  aut  in¬ 
flammationis  signa,  desint  dolores,  uno  verbo,  quod 
struma  sit  vera. 

EE.  Sh  • uma  aneurysmatica  praesente,  spem  in  re¬ 
mediis  sanguinis  vitalitatem  potenter  deprimentibus  prae- 
primis,  et  vix  non  unice  ponere  licet.  E  quibus  Digita¬ 
lis  purpurea,  ut  cujus  scopo  huic  respondens  vis  iterata 
comprobata  est  experientia,  caeteris  praeeminet.  Multis 
praeplacet  Aconitum,  ab  aliis  demum  alia  seliguntur 
indicationi  huic  congrua  remedia.  Nunquam  tamen  nos 
immemores  esse  juvabit:  fomenta  frigida,  hirudines, 
imo  si  per  statum  organismi  non  prohibeatur ,  ipsam 
venaesectionem  observatumque  simul  strictum  vitae  re¬ 
gimen  multum  ad  eam  diminuendam  opitulari. 

MI*  Quum  degenerata  jam  fuerit  struma ,  omnia 
pene  interne  usuata  reformidat  medicamina,  iisque  per¬ 
tinacissime  resistere  consuevit.  Quam  ob  rem  interna 
a  nonnullis  medicis ,  in  genere  sub  adversa  hac  rerum 
positione,  proposita  remedia  exhibere  praetermittemus. 
Benefica  namque  eorum  vis  iterum  iterumque  recte  in¬ 
stitutis  nondum  satis  confirmabatur  periculis. 

Struma  quacunque  demum  ratione  inflammatione 
correpta  tantum  abest,  ut  resolutionem  suae  inflamma¬ 
tionis  requirat,  ut  potius  hujus  segnitie  forsitan  stipa¬ 
tae  postulet  exaltationem.  Suppuratio  postmoduin,  ubi 
sponte  comparere  detrectaverit ,  arte  invitanda ,  enim 
vero  ferine  nunquam  non  succedit  hoc  pacto  sub  recto 
vivendi  regimine,  et  rationali  medela  strumam  exstir¬ 
pare.  Abscessum  postmodum  efformatum  aperire,  sup¬ 
purationem  vero  lente  progredientem  irritantibus,  nimis 
vero  largam  secretiones  profusas  cohibentibus,  uti:  opio, 
saturninis,  sulfati  ferri  juucto  etc.  rectis  coercere  opus 
erit  limitibus.  Attamen,  si  inflammatio  vehementior  fe¬ 
roci  pede  partes  vicinas  invadere  propenderet,  aut  illas 
jam  prehendisset ,  non  quidem  resolvenda ,  sed  intra 
moderatum  eam  adparatu  antiphlogistico  reducere  tra¬ 
mitem  nunquam  non  proderit. 

Si  autem,  quod  haud  raro  obvenit,  glandula  thy¬ 
reoidea  ab  omni  caeteroquin  indole  strumosa  diversa 
inflammetur ,  exoptante  ejus  intensitate  et  virium  or¬ 
ganismi  conditione  non  renitente,  phlebotomiam,  hac 
vero  per  dicta  momenta  denegatam  topicam  sanguinis 
ope  hirudinum  utrinque  pone  glandulam  thyreoideam 
adfigendaruin  suscipimus  depletionem.  Non  absque  fru¬ 
ctu  etiam  fomenta  frigida  in  subsidium  trahuntur.  In¬ 
terne  vero  antiphlogistica :  emollientia,  salina,  deri¬ 
vantia,  ut  Nitrum,  Caloinelem,  Cremorem  Tartari,  ar¬ 
canum  duplicatum,  clysmata  emoli,  etc.  adhibemus.  Ubi 
inflammationem  metastaticam,  vel  criticam  adesse  inve¬ 
nerimus,  aut  quaecunque  alia  sui  resolutionem  jam  non 

concederet,  suppurationem  cataplasmatibus  emollienti¬ 
bus,  praesente  torpore,  irritantibus  promovere  vires  iin- 
pendemns.  Pus  denique  ex  formato  abscessu  si  non  per 
naturam  ipsam  effundatur,  arte  eliminandum. 


Remedia  externe  usitata. 

4  v  ■  '  .  %  >  N, 

Impositio  manuum.  Innumeris  constat  fide  dignis 
relationibus  regibus  imprimis  Angliae  et  Galliae  olim 
,  insitam  fuisse  potestatem,  strumas  scrophulasque  per 
contactum  manibus  suis  peractum  sanandi.  Aevo  nostro 
haec  curandi  ratio  utroque  in  regno  jam  eviluit  $  quia, 
si  fides  sit  relationibus  prudentibus  nisi  risum  concita¬ 
vit  ,  atque  ab  ipsa  contemnebatur  plebe.  M  e  a  d 
credit,  observationem,  qua  constat,  strumas  per  in¬ 
gruentem  pubertatem  aboliri ,  quandoque  et  eas  a  sup¬ 
pressione  evacuationum  habitualium,  praeprimis  catame- 
nialium  provocatas,  ubi  illae  rediverint  evanescere,  oc¬ 
casionem  regiae  huic  doti  et  arti  praebuisse.  Aliqui 
quoque  contendunt  aegros  ipsos  ab  aulicis  medicis  prius 
investigatos,  eosque  remissos  fuisse,  quorum  struma 
ejus  erat  indolis,  ut  mera  impositione  manuum,  aut  usu 
contemporaneo  remediorum  pharmaceuticorum  sui  remo¬ 
tionem  non  polliceretur.  Wiesemann  quoque  memi¬ 
nit:  se  ulcera  scrophulosa  resolvendi  prius  obduxisse 
emplastro,  et  ita  aegrum  pro  impositione  manuum  prae¬ 
paratum  huic  praeposuisse. 

Hujusmodi  strumis,  aliisque  aegritudinibus  me¬ 
dendi  modum  eminenter  in  antiquo  testamento,  sed  haud 
minus  in  novo  quoque  a  Regibus,  Patriarchis,  et  diver¬ 
sis  religionis  ac  populi  Antistitibus  usurpatum  fuisse 
plura  probant  documenta.  Saeculo  quinto  post  Christum 

natum  eundem  adhuc  in  usu  fuisse  confirmant  historiae 
ecclesiasticae  Eusebii  Pamphili  i.  Quo  tempore  im¬ 
positionem  manuum  adnexa  simul  quadam  precum  for¬ 
mula  proficua  sua  efficacia  excelluisse.  Abhinc  pede- 
tentim  majorem  ac  majorem  patiebatur  de  sua  vi  be¬ 
nigna  jacturam  ,  donec  omni  spoliata  disparuisset.  Ea¬ 
propter  hodiedum  similia,  adminus  in  multis  terrae,  vir¬ 
tute  videlicet  illa  jam  carentibus,  locis  facere  tentamina 
inconsultum  foret,  quia  magna  cum  probabilitate  omnis 
hujus  generis  artis  medentis  spes  egregie  frustraretur, 
si  quis  tale  animo  conceptum  praesumeret  experimentum. 

Dr.Mosden  in  sua  de  curis  superstitiosis  disser¬ 
tatione  sic  innuit :  ,,de  his  et  similibus  sub  certa  tan¬ 
tum  rerum  constellatione  possibilibus  ,  et  saepe  exitu 
secundo  oliin  coronatis  curis  nil  dubitabit,  nec  plus  mi¬ 
rabitur  is  ,  qui  quantum  potentiae  fidei  invictae  sit  no¬ 
verit  ,  cujus  intellectum  mutuo  et  intimo  animae  in 
corpus,  hujus  item  in  illam  influxu  admiranda  saepe  in 
ambobus  proferri  phaenomena  non  latuerit,  quive  omnes, 
qui  simultaneae  ad  hujusce  curas  perficiendas  modo  na¬ 
turales,  modo  factitii,  externi  e  natura  externa,  et  in¬ 
terni  ex  parte  organismi  vi  medicatrice  contulere,  in¬ 
fluxus  sibi  notos  reddiderit,  quem  igitur  et  omnia  tum 
prophylacticae,  tum  radicalis  curae  adminicula,  ut  mor¬ 
bus  propulsaretur,  usurpata  non  fugerint.^ 

Dr.  M  ii  h  1  i  b  a  c  h  asserit :  principem  omnium  agen¬ 
tium  in  hac  methodo  strumam  profligandi  eleclricitatem 
animalem,  constituere ,  ut  a  cujus  turbato  in  glandula 
thyreoidea  vigente  processu  struma  procreverit.  Electri- 
citatem  videlicet  in  organis  via  hac  medendi  in  contac¬ 
tum  positis  quoad  licet  aequilibrium  consequi,  quo  facto 
fluidum  electricum  e  sphaera  vegetativa  massae  irregu¬ 
laris,  nimirum  strumae,  in  illam  organico-animalis  in¬ 
fluere,  et  in  hac  mutatione  proportionis  electrici  niti 
strumae  sublationem.  Nullum  certe  patitur  dubium,  ele- 
ctricitatem  animalem  non  levidensem  interdum  inducere 

in  variis  dynamicis  adfeclionibus  mutationem.  Interim 
eandem  in  organicis  praesertim  altius  evolutis  talem  po¬ 
nere  mutationem,  ut  haec  organisatio  ad  normalem  re¬ 
duceretur  conditionem,  nedum  evictum  habemus.  Unde 
nil  aliud  credendum  restare  videtur,  ac  electricitate  ani¬ 
mali  eas  solummodo  tolli  potuisse  strumas ,  quae  tem¬ 
pore  pubertatis,  aut  redeunte  fluxu  habituali  ipso  evo¬ 
lutionis,  atque  naturae  autocratiae  processu  regredi  co¬ 
gebantur.  Talis  quoque  verosimiliter  fuisse  a  W  o  1  f  a  r- 
t  i  o  solo  magnetismo  animali  sublatas  strumas,  veritati 
non  obsonat. 

Arte  conducta ,  praecipue ,  quam  columna  V  o  I- 
tana  spargit  electricitas  sufferendae  huic  malignae  ad- 
fectioni  etiam  quidpiam  opitulari  dicitur.  Affirmante 
Tittmanno#)  Pos^  decimam  hujus  remedii  adplica- 
tionem  strumam  eousque  demolitam  fuisse,  ut  exigua 
tantummodo  ejus  remanserit  portio. 

Sub  hujus  remedii  subministratione,  polo  negativo 
columnae ,  positivo  e  contra  ossi  sacro,  vel  nuchae,  aut 
processui  xiphoideo  admoto,  tumor  ipse  circulo  fluxus 
electrici  includitur. 

Suadetur  autem  a  Miihlibach  eo  in  casu,  quan¬ 
do  strumam  a  subito  intercepto  in  glandula  thyreoidea 
processu  electrico  enasci  contigerit,  quod  nonnullarum 
admodum  frigidarum  montanarum  aquarum  usum  exci¬ 
pere  solet.  Sed  licet  arte  conducta  electricitas  ma¬ 
gnam  nonnunquam  in  morbis  dynamicis  largiatur  opem; 
eandem  tamen  aeque  in  organicis  suppeditare ,  expe¬ 
rientia  notum  non  habemus. 

Commodum  vulgariter  concedunt  usum  Frictiones 
cum  pannis  laneis  siccis  puris,  aut,  quod  melius,  aroma¬ 
ticis  permeatis  effluviis.  Non  minus  fructuosa  evadunt 


&)  In  Marte  n'8  vollstandiger  Anweisung  z.  therap.  An- 
wend.  des  Galvanismus.  Leipzig  u.  Weissenhof  i803. 
S.  290. 

collaria  e  gossypio,  vel  lana  parata  mera,  sive  vaporibus 
aromaticis  imbuta.  Utilius  adhuc  usurpantur  inunctiones 
cum  liquore  Ammoniae  causticae  diluto,  linimento  ammo- 
niaco  —  camphorato,  oleis  aethereis,  solutione  concen- 
trata  salis  communis  $  vel  cum  aggregato  e  sapone  an- 
timoniali,  Assa  foetida,  extracto  Cicutae,  et  Calomela 
in  unum  coadunatis  constante ,  aut  cum  Petroleo  ,  et 
tinctura  Cantharidum.  Votis  imprimis  satisfit  unguento 
Hydrargyri  cinereo  solo,  vel  cum  tinctura  Cantharidum, 
sive  oleo  Dippelii  combinato  Asservante  Ossian- 
d  e  r  )  struma  voluminis  notabilis  sporadica,  vero- 
similiter  per  suppressum  capitis  exanthema,  vel  sponte 
ante  sui  resolutionem  evanitum  enata  plurimaque  refor¬ 
midans  medicamenta ,  ultimo  unguento  ex  uncia  seinis 
liquoris  Ammoniae  causticae,  drachmis  duabus  tincturae 
Cantharidum ,  uncia  una  ?et  drachmis  duabus  spiritus 
camphorati ,  atque  media  drachma  extracti  Hyoscyami 
constante,  exhibita  una  interne  Digitali  purpurea  cum 
Camphora,  ex  toto  succubuit.  Indiani  strumam  depelle¬ 
re  referuntur,  dum  eandem  menstruantis  puellae  saliva 
saepius  humectavissent,  ustarumque  concharum  pulvere 
conspersissent 

Recentissimis  lustris  frequentissime,  nec  sine  pro¬ 
lixo  fructu,  adhibetur  unguentum ,  e  Kali  hydrojodico 
octo  partibus  adipis  suilli  remixto  compositum,  bis  ter- 
ve  per  diem  ad  magnitudinem  nucis  avellanae  tumori 
inungendum.  Inunctio  per  quatuor  usque  sex  hebdoma¬ 
des,  adnexo  interno  Jodicorum  usu,  non  interrumpitur. 
Etiam  Jodinam  in  unguento,  aut  solutione  externe  tu- 
*  mori  adplicare  aliquibus  commune  est.  Eadem  ratione 


H  a  m  il  t  0  n’s  Beobacht.  uber  die  Scrophelkrankh.,  aus 
dem  Englischen.  S.  107. 

Osiander’s  neue  Denkwurd.  B.  2.  S.  278. 

adhiberi  potest  Unguentum ,  e  Nutri  hydrojodici  drach¬ 
ma  semis,  adipisque  suilli  uncia  semis  compositum. 

Quotiescunque  autem,  et  quibuscunque  externe 
strumam  adorimur  Jodicis,  nunquam  non  serie  reminis¬ 
ci  oportet ,  et  hic  non  alia,  quam  cauta  cum  iis  mer¬ 
candum  manu,  quae  nimirum  sicuti  per  atrium  cutaneum 
internum’,  ita  externum  quoque  in  corporis  suscipiun¬ 
tur  penetralia. 

Est,  ubi  sub  usu  modo  laudatorum  pharmacorum 
tumor  rubere,  dolere,  tendique  inchoat.  Quo  eveniente 
statim  ea  subtrahimus,  moxque  ad  hirudines,  ac  emollien¬ 
tia  confugimus  cataplasmata,  quibus  molestas  lenire  co¬ 
namur  adfectiones. 

M  ii  h  1  i  ba  c  h  monet :  emplastra  perinde  ac  irri¬ 
tantia  unguenta  inflammationem  ciendo,  per  hanc  vero 
luxuriantem  vegetationem  exaltando  pabulum  potius, 
quam  medicamen  tumoris  efficere.  Quare  leniora  plus 
emolumenti  adferre  persuasus,  emollientia  et  solventia, 
eminenter  autem  alcalino  -  salina ,  ut:  limum  therma¬ 
rum  muriam  continentium,  aut  huic  analoga  arte  prae¬ 
parata  cataplasmata  congruo  temperaturae  gradui  juncta 
adplicanda  commendavit.  Et  probe,  ut  cuilibet  patefit, 
minus  cautos  monito  suo  attentos  facit  5  enim  vero  em¬ 
plastris  ,  unguentisque  persaepe  quemadmodum  mole , 
sic  et  qualitate,  ubi  morbi  naturae  aliisque  iis  non  adae¬ 
quatis  sub  circumstantiis  in  subsidium  vocata  fuissent, 
magnae  inferuntur  strages.  Certe  sinistre,  inque  perni¬ 
ciem  strumatici  foret  strumae  scirrhosae,  vel  inflamma¬ 
tae,  aut  aneurismaticae  acria  obmovere  emplastra  un¬ 
guentaque.  Ast  providus  non  minus,  ac  scientiae  et* 
artis  suae  sibi  conscius  medicus ,  eadem  pro  re  nata 
adhibere  non  verebitur,  in  cujus  manu  nunquam  dele- 
terium  impertient  effectum. 

Pressio  externa  aequabilis,  una  moderata  ope  con¬ 
cavi  compressorii  tumorem  cingentis  exercita,  quod  e 
ligno  vel  aurichalco, fabrifactum ,  pulvilloque,  pilis  aut 


aliis  elasticis  materiis  facto,  obductum  collo  thoracique 
firmatur,  a  G.  A.  Richter  strumae  recenti,  molli,  ma¬ 
xime,  quando  haec  praegressa  adstrictione  et  tensione 
partium  validiore  comparuerit ,  item  aneurysmaticae 
opponenda  suadetur.  Quae  tantum  abest,  ut  juxta  quo- 
rundam  mentem  obsit ,  ut  imo  tonum  vasis  addendo  re¬ 
sorptionemque  expediendo  prosit ,  si  videlicet  ita  rite 
et  accurate  ad  finem  deducatur,  quo  deglutitio,  respira¬ 
tio  ,  circulusque  humorum  non  intercipiantur ,  neque 
struma  cum  propinquis  concrescat  organis.  Tantum  ta¬ 
men  juvare  nequit ,  ut  strumam  amoveret. 

Duram,  ponderosamque  campanulae  adinstar  pen¬ 
dulam  suspensorio  suffulcire  convenit  strumam,  ne  suos 
amplius  tensione  extendat  limites,  ac  ut  inamoenitatem 
onusque  dependendo  augere  desinat. 

Quae  frigida ,  praecipue  vero  una  adstringentia 
sunt  fomenta ,  uti :  aqua  glacialis ,  aut  vulgaris  cum 
Nitro,  sale  ammoniaco,  melius  adhuc  Alumine,  vel  Sul- 
fate  ferri,  Acetate  plumbi  (sed  caute  eo  propter  sui  re¬ 
sorptionem  utendum)  saturata,  sive  decoctum  corticum, 
radicumque  adstringentium  frigidum  strumam  quemadmo¬ 
dum  emphysematicam  (ubi  videlicet  emphysema  stru¬ 
mam  simularet)  $  ita  aneurismaticam  multum  in  sua  evo¬ 
lutione  desinent,  plane  haud  raro  degerunt. 

Sicubi  vero  paulo  ante  praefata  remedia  omnem 
artis  medentis  eluserint  conatum  5  chirurgicum,  seu  ma¬ 
nuale  opus  erit  invocare  praesidium.  Ex  auxiliis  vero 
sphaera  chirurgica,  seu  manuali,  comprehensis,  quaepiam 
majus  nunc,  minus  alias  certis  sub  adjunctis  nobis  tri¬ 
buunt  emolumentum,  nec  nunquam  ultimam  salutis  prae¬ 
bent  ancoram.  Quare  nostram  omnino  sibi  vindicant  at¬ 
tentionem  ,  id  autem  eo  fortius  valebunt,  quo  magis  de 
sui  necessitate,  et  quae  gignunt  commodis,  nos  convi¬ 
cerint.  Itaque  mea  quoque  interesse  arbitrabar,  eadem, 
quae  hic  sequuntur,  non  praeterire,  et,  quacunque  po¬ 
tui  ratione,  breviter  exponere. 

Dcligatio  arteriae  thyreoideae  superioris ,  vel  ubi 
fieri  potest,  etiain  inferioris,  primo  a  Walthero*) 
successu  optimo  peracta  et  commendata  est.  Cujus  se¬ 
cundus  eventus,  quo  fatigia  W  a  I  th  e  r  i ,  aliorumque 
iteratis  praemiabantur  vicibus,  sequentibus  modo  sub 
conditionibus  praestolari  potest,  nec  secus  ipsa  suscipien¬ 
da  venit  operatio: 

].  Si  arteriae  thyreoideae  superioris  vibratio  inter 
marginem  superiorem  glandulae  thyreoideae,  et  angulum 
maxillae  inferioris  tactu  animadverti,  ej usque  decursus 
determinari  valeat. 

2.  Praesente  laudabili  individui  constitutione. 

3.  Dum  vita  per  strumae  seu  volumen,  seu  duri¬ 
tiem  aut,  qua  extenditur,  infaustam  directionem  In  statu 
discriminis  pleno  versatur,  qui  quolibet  alio  modo  prom- 
tius  removeri  nequit. 

4.  Contraindicata  strumae  exstirpatione. 

5.  Struma  pharmaca,  benefica  vi  insignia  repu¬ 
diante. 

6.  Exclusivum  propeinodum  praesente  struma 
aneurysmatica,  ab  enormi  quippe  vasorum  amplicatione 
procedente. 

Operationem  hanc  praecipue  interdicunt : 

1.  Struma  ex  universali  progerminans  aneurys¬ 
matica  diathesi. 

2.  Quaecunque  in  nexu  causali  cum  vitiis  orga¬ 
nicis  cordis,  majoribusque  vasorum  truncis  existit. 

Optime  autem  perficitur  haec  deligatio  in  triangu¬ 
lari  spatio  ad  latus  Laryngis  sito,  atque  musculis  omo¬ 
hyoideo,  sternocleidomastoideo,  digastrico  limitato.  Fac¬ 
ta  nempe  cutis  in  loco  pulsum  arteriae  thyreoideae  ma¬ 
nifestante  incisione,  situque  dein  arteriae  ejusdem  ope 


Neue  Heilart  des  Kropfes  durrh  die  Unterbindung  der 

digiti  auricularis  explorato,  arteriam  tegens  tela  cellu¬ 
losa  specillo  sulcato,  cultelloque  reparanda,  postea  ar¬ 
teria  thyreoidea  scalpelli  manubrio  aut  specillo  obtuso 
(ne  arteria ,  partesque  propinquae  violentur)  inso¬ 
lata  acu  D  e  s  c  h  a  m  pi  i ,  aut  aneurysmatica  filum  ducen¬ 
te  constringitur.  Omne  sanguinem  vibrans  vas  extem¬ 
plo  diligandum.  Filorum  deinde  cujuslibet  ligaturae  ex¬ 
tremo  altero  proxime  ad  locum  constrictum  vasorum  abs¬ 
cisso,  aliud  e  vulnere  protractum  cuti  externae  ad  vul¬ 
neris  latus  adhaesio  adglutinatur  emplastro.  Posthaec 
vulnus  ipsum,  marginibus  ejus  emplastro  adhaesivo  uni¬ 
tis,  linteique  carpti  fasciculis  Plumas  se  au  dictis,  et 
compressa  obtectis,  fascia  circulari,  seu  volubili  cir¬ 
cumdatur.  Reliquum  vulneris  tractamen  dependet  a  ge¬ 
neralibus  curam  vulnerum  dirigentibus  principiis.  Laeto 
fine  operationi  imposito  incrementum  strumae  retinetur  $ 
imo  vero,  quod  crebrius  fit,  volumen  ejus  in  arctiores, 
marcescente  sua  substantia,  reprimitur  limites. 

W  a  1 1  h  e  r  etiam  arteriam  Carotidem  illius  lateris 
secunde  deligavit,  in  quo  struma  maxime  tumebat.  Quod 
ille  suscipit,  utprimum  immodicum  aneurysmatis  volu¬ 
men  obicem  posuerit  5  quominus  arteriam  thyreoideam 
superiorem  pertingere  possit.  Manipulatio  haec  tamen, 
ut  valde  periculosa,  non  alias,  ac  in  summo,  nullo  alio 
opere  removendo  vitae  discrimine,  ipsa  quoque  exstir¬ 
patione  denegata,  instituenda  esse  videtur. 

Incisio  strumae  utiliter  institui  solet : 

1.  Cum  struma  cysticos  in  sinu  suo  foveret  tumo¬ 
res.  Quae  idem  quoque,  uti  hi,  requirit,  cultri  adminicu¬ 
lo  peragendum  tractamen. 

2.  Si  puris  quacunque  strumae  accedente  inflam¬ 
matione  generati  acervationem  fluctuatio  evicerit. 

3.  Aquoso  vel  albuminoso  interstitia  strumae  far¬ 
ciente  liquido,  atque  non  secus  interna  ac  externa 
pharmaceutica  renuens  remedia. 

Remanens  postea  adhuc  strumae,  ab  adcumulata 

sua  materia  inscisione  liberatae,  durities,  emollientia  ad 
sui  resolutionem  poscit  cataplasmata ,  vel  fomenta ,  aut 
unguenta.  Praesente  nonnisi  vitalitas  torpore  carpto  un¬ 
guentisque  irritantibus  illito  linteo  strumae  sinum  im¬ 
plemus. 

Ac  ideo  dictae  circumstantiae  incisionem  nunquam 
renuunt,  quod  multiplex  testetur  observatio,  strumas  sic 
constitutas  quandoque  casu  fortuito,  vel  studio  pertu¬ 
sas  sive  incisas,  taliterque  a  suo  contento  depletas,  laete 
exaruisse  ac  cicatrisavisse. 

Quidam  postquam  inventum  faisset:  strumas  chro¬ 
nicas  suppuratione  interdum,  in  quam  suapte,  aut  post 
violentiam  quamdam  inimicam  inflammatae  transivere, 
ex  toto  resolvi  animati  sobrii  medici,  illas  suppuratione 
arte  provocata  delere  semet  impendebant.  Nec  insane, 
enimvero  longae  plurium  operae  coecita  sua  nequitate 
victas  tumores  hi  praebuere  manus,  ac  autumare  licuerit. 

Igitur  suppuratio  arte  prolicienda.  Duplici  haec 
obtinetur  via: 

1.  Causticis.  Hic  utimur: 

а)  Ubi  suppurationis  processus  in  tumore  stru- 
matico  sub  forma  frigidi  abscessus  i/icedit,  cujus  parie¬ 
tes  inflammationem  desiderant. 

б)  Rarissime  saltem  in  struma  hydatidibus  reple¬ 
ta,  si  indoles  haec  indagatione  solerti  evidens  fieret. 

In  cunctis  ceteris  strumae  conditionibus  nil  boni 
pollicentur,  in  quibus  nimirum,  quin  gravia  adjacentibus 
organis  inferantur  damna,  adhiberi  nequeunt.  Namque 
non  desunt  casus,  ubi  post  incautum  eorum  usum  inflam¬ 
matio  in  tracheam,  ipsosque  pulmones  extensa,  nec  ubi 
ulcera  profunde  lateque  saevientia,  suppuratio  profusa, 
ipsa  quoque  Gangraena  et  Sphacelus  effectu  lethali  tri¬ 
stem  clausere  scenam,  vel  saltem  cicatrices  abominan¬ 
dae,  deformitates  struma  haud  minores  remansere. 

2.  Setaceo.  Hujus  adminiculo  utuntur  medici 
erga  praegrandem  chronicam  quocunque  modo  inflamma- 

fatn,  ei  in  suppurationem  conversam  strumam,  si  in  ea 
suppuratio  lentissime  processerit.  Optime  vero  conve¬ 
nit  setaceum  strumae  lymphaticae  molli  et  fluctuanti  5 
minime  vero  degenerationi  steatomaticae,  vel  fungosae, 
aut  sarcomaticae,  sive  scirrhosae,  quas  omni  tempore  in 
deterius  vertere  non  deficit. 

Non  defuere  quoque,  qui  strumam  paulo  ante  prae¬ 
fato  modo  conformatam  setaceo  perforantes,  eamque  hac 
ratione  inflammando,  et  in  suppurationem  convertendo, 
cujus  ope  illa  consumebatur ,  demolivisse  referuntur. 
Ita  Dr.  Ch.  Klein  operationem  hanc  septies  exitu 
prospero  perfecit,  alii  quoque  eam  dextre  terminarunt. 
Ubi  vero  setaceo  uti  praeplacuerit,  illud  parti  infimae 
strumae  infigere  oportebit.  Nihilominus  tamen  usum  ejus 
arctis  restringere  juvat  cancellis,  cum  illo  plerumque 
pars  strumae  setaceo  proxima  solum  resolvatur  5  in  plu¬ 
ribus  vero  defixa  locis  non  leves  parit  turbas,  quarum 
trismum,  singultum  molestum,  tortores  colli  dolores ; 
imo,  quod  omnium  pessimum,  tetanum,  quem  Hedenus 
intra  septemdecim  horas  morte  terminatum  una  vice  ani¬ 
madvertit,  commemorare  sufficiat. 

Ligatura  basim  strumae  constringens  admodum 
raro,  nec  alias,  ni  struma  valde  tenui  insidente  stylo 
adplicari  potuit.  Et  quidem  vel  simpliciter  tantum  unico 
filo  tota  strumae  constringebatur  basis,  aut  duplici,  per 
medium  baseos  trajecto  filo,  utrinque  medietas  baseos  in 
arctam  redigebatur  fascem.  Nonnulli  insuper  acceleran¬ 
dae  curae  gratia  tumorem  ante  ligaturam  resecuere. 

Exstirpationi  in  statu  solummodo  conclamato  se- 
met  accingere  licet. 

Videlicet:  1.  Ubi,  quaecunque  demum  sit,  stru¬ 
ma,  nec  ipsa  aneurysmatica  excepta,  deglutitionem,  re- 


#)  Sammlung  seltener  und  auserlesener  chir.  Abb.  u.  Er- 
fahr.  deutscher  Aerzte  und  Wundarzte.  Herausgegeben 
v.  Dr.  J.  Bartel  und  v.  Siebold.  Rudolfstadt  1807. 

spirationem,  sanguinisque  in  caput  adfluxum .  et  ejus 
inde  reflexum  sensim  impediens  leto  inexorabili  mini- 
taverit. 

2.  Cum  degeneratio  scirrhosa  aut  hujus  jam  in 
cancrum  factus  transitus  manifeste  elucescat. 

3.  Si  cunctis  pharmaceuticis  interne  juxta,  ac  ex¬ 
terne  usurpatis  remediis  pertinacissime  refragetur. 

4.  Struma  non  grandi  instructa  volumine,  mobili, 
in  sua  limitata  circumferentia,  vel  tenui  adfixa  basi. 

5.  Ultimo  tandem  nec  ipso  aegro  exstirpationem 
recusante. 

Dissuadent  autem  exstirpationem:  struma  in  vicina 
organa  diffusa  (seu  illius  cum  proximis  organis  extensa 
concretio),  hinc  basi  sua  parum  mobilis,  obviae  item 
in  reliquis  corporis  partibus  indurationes  scirrhosae. 

Et  profecto  leguntur  nonnulla  exempla  operationis 
hujus  fortuna  secunda  institutae.  Thedenus  senior 5'^) 
asserit,  se  sex  vicibus  exstirpationem  strumae  exitu 
fausto  perfecisse.  Similiter  G  r  a  e  f  e ,  D  e  s  a  u  1 1 ,  V  o- 
gel  aliique  idem  praestitere  *#)  5  attamen  ex  adverso 
quoque  adferuntur  sinistri  exstirpationum  exitus ,  ubi 
aeger  sub  ipsa  operatione,  crebrius  post  eam  leti  evasit 
victima. 

Sunt  etiam,  quae  nec  semper  evitari  queunt,  gra¬ 
vis  ponderis  momenta  ,  vitam  sub  operatione  hac  plu¬ 
rimum  periclitantia ,  operationem  maxime  arduam  red¬ 
dentia,  dubiumque  semper  praedicentia  operationis  even¬ 
tum,  utpote  :  Haemorrhagiae  immoderatae  tam  ex  ipsius 
strumae,  quain  adjacentium  partium  vasis,  quae  sub 
hac  tumoris  conditione  altius  evoluta  potiuntur  varico¬ 
sitate,  prorumpentes,  neque  facile  sistendae,  dein  par¬ 
tes  ipsae  propinquae:  Nervi  momentosi,  signanter  n.Va- 

gus,  arteriae  Carotides,  Thyreoideae,  venae  Jugulares, 
Trachea,  Larynx,  Oesophagus,  praesertim  ubi  strumae 
adcrevissent,  tunc  enim  citissime  violantur*.  Facile  quo¬ 
que  post ,  dexterrime  quantumvis ,  terminatam  opera¬ 
tionem  vocis  jactura,  vel  saltem  raucedo  insanabilis 
remanent. 

Minime  tamen  in  arte  versatus  operator  dextris 
hujus  operationis  exitibus  iterum  iterumque  subsecutis, 
igitur  possibilitate  boni  eventus  evicta  animatus,  ab  ex¬ 
stirpatione  deterrebitur,  neque  ultimum  hoc  salutis  in¬ 
tactum  relinquet  praesidium,  quin  imo  animum  aegri  eri¬ 
gendo  omni  virium  intentione  eam,  quantum  possibile, 
eximie  peragere  conabitur,  ubi  maligna  strumae  indo¬ 
les  charae  homini  vitae  certum  minaretnr  exitium. 

Ipsa  vero  exstirpatio  sequenti  peragitur  modo : 
Collo  aegri  jacentis  extenso,  ejusque  capite  a  ministro 
fixato,  operator  cutim  in  medio  tumoris  directione  per¬ 
pendiculari,  ac  justa  in  longitudine  inscindit,  praesente 
autem  grandi  tumoris  volumine,  duas  supra,  et  infra 
confluentes  facit  incisiones.  Postea  tumorem  hamulo 
prehensum ,  ac  juste  adtractum  a  suo  cum  cuti  proxi¬ 
misque  partibus  nexu  plus  digito  scalpellique  manubrio, 
quam  acie  (ne  vicina  violentur  organa)  undique  sol¬ 
vit.  Simul  quoque  sub  hoc  opere  v  asa  sanguinem  spar¬ 
gentia,  majora  vero  praecipue  art.  thyreoidea  superior 
inferiorque,  antequam  transecentur,  a  ministro  deligan¬ 
tur.  Quo  peracto ,  basis  tumoris ,  si  cartilagini  cricoi¬ 
deae,  tracheaeque  firmiter  adhaereret,  vasaque  copiosa 
subsequa  sanguinis  profusione  periculosam  cultro  perfi¬ 
ciendam  redderent  baseos  solutionem,  filo  tenaci  polypi 
adinstar  ab  operatore  contrahitur. 

Ubi  haec  expedirentur,  vulneris  ita  adoptanda  nunc 
erit  deligatio ,  ut  ora  vulneris  quam  citissime  congluti¬ 
nentur  coalescantque.  In  hunc  finem  vulnere  jam  de¬ 
purato  filisque  ligaturarum  in  vulneris,  latere  cuti  ex¬ 
ternae  emplastro  adhaesivo  adglutinatis.  margines  vul- 

neris  sibi  adproximare  ,  ac  dein  duabus  tribusve  aut 
quatuor  pluribusque  (exoptante  vulneris  longitudine) 
fibulis,  hisque  interjecto  emplastro  adhaesivo  in  mutuo 
servare  convenit  contactu.  Non  tamen  semper  totum 
vulnus  adhaesiva  reunire  succedit  inflammatione.  Quod 
nec  moliri  licebit,  si  basis  tumoris  adcreta  filo  coar- 
ctari  debuit.  Hoc  in  casu  vulnus  partialiter  tantum  su¬ 
tura  contrahitur,  cetera  vero  pars  suppuratorium  optans 
processum  linteo  carpto  molli  expletur,  ac  demum  to¬ 
tum  vulnus  ope  Plumasseau ,  atque  compressae  ob¬ 
tectum  circulari  involvitur  fascia.  Subsequas  postea 
turbas  debita  impetimus  cura. 


s 


Theses  defendendae. 


i. 

Saeculis  futuris  clarius  evolvendae  mixtionis  organicae 
ideae,  clariorem  reddent  morborum  naturam. 

II. 

Solus  amauroticus  vere  coecus. 

III. 

Quo  plus  artificiosa  vivit  gens  ratione,  eo  majori  mor¬ 
borum  premitur  agmine. 

IV. 

Progrediente  gentium  cultura  medicorum  non  potest  non 
increscere  necessitas. 

<  V. 

Agyrtae,  circumforanei  ac  vetulae  unguentariae  rectis 
morborum  aeque  ut  pharmacorum  destituuntur 
notionibus. 

VI. 

Idcirco  nulla  fundata  experientia,  nec  ullo  recto  fulciti 
ratiocinio,  coeco  vitam  aegrorum  subjiciunt  tenta¬ 
mini. 

VII. 

Hinc  etiam  succedens  interdum  morbi  sub  eorum  pseu- 
do-medendi  ratione  disparitio  non  fundatae  eorum 
medicae  scientiae,  qua  penitus  carent ,  verum  ad¬ 
junctorum  variorum  concursui,  correlationique  for¬ 
tuitis  adscribenda. 

VIII. 

Patet  quoque,  coecam  eorum  et  periculo  plenam  cu¬ 
randi  methodum  nullam  prorsus  mereri  confiden¬ 
tiam,  neminemque  rationalium  sine  gravi  metu  suam 
illis  committere  posse  vitam. 

IX. 

Pillulae  Dzondi  continent  Mercurium  sublimatum  corro¬ 
sivum. 


X. 

Profluvium  alvi  iis  co&rcetur  remediis  ,  quibus  augetur 
perspiratio. 

XI. 

Funiculus  umbilicalis  post  separationem  non  rite  liga¬ 
tus  ,  mortem  neonati  inducere  valet. 

XII. 

Ars  medica  cum  omnibus  suis  medico-politicis  coordina¬ 
tionibus  generi  humano  sernper  non  tantum  utilis , 
verum  summe  quoque  erat,  est,  ac  erit  necessaria. 

XIII. 

Struma,  cretinismus,  febris  intermittens,  et  dysenteria 
plurium  Hungariae  regionum  non  secus  endemici , 
ac  febris  gastrica,  biliosa,  cancer  labii,  variaque 
ulcera  endemico  -  nationales  sunt  aegritudines. 

XIV. 


Irrequieta  meditatio  infensissimus  sanitatis  hostis. 

XV. 

Morbi  nationales  e  nationalibus  promanant  moribus. 

XVI. 

Non  aetate,  sed  judicio  metiendus  venit  medicus. 

XVII. 

A  carus  pro  effectu,  non  autem  causa  Psorae  habendus. 

XVIII. 

Situs  irregularis  foetus  in  utero  certe  saepius  conami¬ 
nibus  naturae,  quam  artis  corrigitur. 


